Афанасий Фет
Ръж под знойни небосклони…

Превод от руски: Любен Любенов, —

chitanka.info

Ръж под знойни небосклони.

Буен вятър я превива

и талази златни гони

от една към друга нива.

Плахо чуди се луната,

че денят все не догаря

и че все към тъмнината

той обятия разтваря.

И това небе голямо,

от зорница до денница,

склопва за минута само

огнедишаща зеница.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.